ai4bharat/Pralekha huggingface dataset:
रसायन आणि खते मंत्रालय
देशभरात रेमडेसीवीरची पुरेशी उपलब्धता असावी यासाठी 16 मे 2021 पर्यंतच्या साठ्याच्या वितरणाचे नियोजन पूर्ण- सदानंद गौडा
नवी दिल्ली, 7 मे 2021
रेमडेसीवीर इंजेक्शनची सर्व राज्यांमध्ये असलेली गरज लक्षात घेऊन, त्याची पुरेशी उपलब्धता असावी, या हेतूने, सरकारने रेमडेसीवीर इंजेक्शनच्या कुप्यांचे 16 मे 2021 पर्यंतचे वितरण पूर्ण केले आहे, अशी माहिती केंद्रीय रसायने आणि खते मंत्री डी वी संदानंद गौडा यांनी आज दिली. यामुळे, कोविड-19 च्या रुग्णांना रेमडेसीवीर उपलब्ध होऊ शकेल, अशी आशा त्यांनी व्यक्त केली.
औषध निर्माण विभाग आणि केंद्रीय आरोग्य मंत्रालयाने सर्व राज्यांना लिहिलेल्या पत्रात याचा उल्लेख करण्यात आला होता की, रेमडेसीवीर औषधाच्या सातत्यपूर्ण वितरणाचे नियोजन करण्यात आले असून, त्यानुसार, 21 एप्रिल ते 9 मे 2021 पर्यंतचे वितरण करण्यात आले आहे. याचे पुरवठा वितरण आदेश  1 मे रोजी जारी करण्यात आले होते. हाच नियोजन आराखडा आता 16 मे पर्यंत वाढवण्यात आला असून औषध निर्माण विभाग आणि केंद्रीय आरोग्य मंत्रालयाने संयुक्तरित्या हा नियोजन आराखडा तयार केला आहे.
रेमडेसीवीरचा हा साठा राज्ये आणि केंद्रशासित प्रदेशांना त्यांच्या निश्चित कोट्यानुसार वितरीत केला जाईल. त्यानंतर राज्ये/केंद्रशासित प्रदेशांनी त्याच्या वाटपावर देखरेख ठेवावी. सरकारी तसेच खाजगी रुग्णालयात त्याचा योग्य वापर होतो आहे ना, याकडेही लक्ष द्यावे, अशी सूचना करण्यात आली आहे.
राज्ये/केंद्रशासित प्रदेशांनी विपणन कंपन्यांकडे रेमडेसीवीरची ऑर्डर नोंदवली नसेल तर त्वरीत पुरेशी खरेदी ऑर्डर नोंदवावी असा सल्ला देखील केंद्रीय मंत्रालयाने दिला आहे. राज्यांना ज्या प्रमाणात औषधसाठा हवा आहे, तेवढा साठा मिळवण्यासाठी संपर्क अधिकाऱ्याशी समन्वय ठेवावा. त्यासोबतच यासाठी राज्यातल्या वितरण खाजगी कंपन्यांशी देखील संपर्क साधता येईल.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
कुवेतचे पंतप्रधान म्हणून महामहिम शेख अहमद नवाफ अल अहमद अल-सबा यांची नियुक्ती झाल्याबद्दल पंतप्रधानांनी त्यांचे केले अभिनंदन
पंतप्रधान नरेंद्र मोदी यांनी, महामहिम शेख अहमद नवाफ अल अहमद अल-सबा यांची, कुवेतच्या पंतप्रधानपदी नियुक्ती झाल्याबद्दल त्यांचे अभिनंदन केले आहे.
आपल्या ट्विटरसंदेशामध्ये पंतप्रधान मोदी म्हणाले.
"कुवेतच्या पंतप्रधानपदी महामहिम शेख अहमद नवाफ अल अहमद अल-सबा यांची नियुक्ती झाल्याबद्दल मी त्यांचे अभिनंदन करतो आणि शुभेच्छा देतो. आमच्यातील द्विपक्षीय संबंध अधिक दृढ आणि विस्तारित करण्यासाठी मी त्यांच्यासोबत काम करण्यास उत्सुक आहे."
पंतप्रधान कार्यालय
फ्रान्सच्या राष्ट्राध्यक्षांच्या राजनैतिक सल्लागारांनी पंतप्रधान नरेंद्र मोदी यांची घेतली भेट
राजनैतिक सल्लागार इमॅन्युएल बोन यांनी पंतप्रधानांना द्विपक्षीय सहकार्याच्या विविध क्षेत्रातील प्रगतीची दिली माहिती
‘बॅस्टिल डे’ सोहळ्यात सहभागी होण्याचे आमंत्रण दिल्याबद्दल पंतप्रधानांनी राष्ट्राध्यक्ष मॅक्रॉन यांचे मानले आभार
पॅरिसमध्ये राष्ट्राध्यक्ष मॅक्रॉन यांच्या भेटीसाठी उत्सुक - पंतप्रधान नरेंद्र मोदी
नवी दिल्ली, 6 जुलै 2023
फ्रान्सच्या राष्ट्राध्यक्षांचे राजनैतिक सल्लागार इमॅन्युएल बोन यांनी आज पंतप्रधान नरेंद्र मोदी यांची भेट घेतली.
पंतप्रधानांच्या आगामी फ्रान्स दौऱ्याच्या पार्श्वभूमीवर, द्विपक्षीय सहकार्याच्या विविध क्षेत्रातील प्रगतीची माहिती बोन यांनी पंतप्रधानांना दिली.
14 जुलै रोजी आयोजित ‘बॅस्टिल डे’ समारंभात सन्माननीय अतिथी म्हणून सहभागी होण्याचे निमंत्रण दिल्याबद्दल पंतप्रधानांनी राष्ट्राध्यक्ष मॅक्रॉन यांचे आभार मानले.
हिरोशिमा येथे राष्ट्राध्यक्ष मॅक्रॉन यांच्याशी नुकत्याच झालेल्या भेटीची आठवण करून देत , हा संवाद कायम ठेवत भारत-फ्रान्स धोरणात्मक सहकार्य आणखी दृढ करण्याच्या दृष्टीने मॅक्रॉन यांच्या भेटीसाठी उत्सुक असल्याचे पंतप्रधानांनी सांगितले.
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
केंद्रीय गृह सचिवांनी ईशान्येकडील राज्ये आणि केंद्रशासित प्रदेशांमध्ये कोविड-19 मुळे निर्माण झालेल्या परिस्थितीचा घेतला आढावा
नवी दिल्ली, 7 जुलै 2021
केंद्रीय गृह सचिवांच्या अध्यक्षतेखाली आज नवी दिल्ली येथे झालेल्या बैठकीत देशाच्या ईशान्य भागातील सर्व राज्ये आणि केंद्रशासित प्रदेशांमध्ये कोविड-19 मुळे निर्माण झालेल्या परिस्थितीचा आढावा घेण्यात आला.
सर्व केंद्रशासित प्रदेश आणि ईशान्येकडील सर्व राज्यांमध्ये कोविड संसर्गाबाबत सक्रीय रुग्णांची सद्यस्थिती आणि एकूण कल, कोविडमुळे होणाऱ्या मृत्यूंचा दर, रुग्णांचा पॉझिटीव्हिटी दर आणि लसीकरणाची स्थिती या मुद्द्यांसंदर्भात या बैठकीत चर्चा झाली. देशातील रुग्ण पॉझिटीव्हिटी दर 10% हून अधिक असलेल्या 73 जिल्ह्यांपैकी 46 जिल्हे ईशान्य प्रदेशात आहेत आणि तेथे विद्यमान मार्गदर्शक तत्त्वांनुसार कडक प्रतिबंधात्मक उपाययोजना करण्याची गरज आहे याची देखील नोंद घेण्यात आली.
केंद्रीय गृह व्यवहार मंत्रालयाने 29 जून 2021 रोजी जारी केलेल्या आदेशात म्हटल्यानुसार चाचण्या- संपर्कात आलेल्यांचा शोध-उपचार-लसीकरण आणि कोविड योग्य वर्तणुकीचे पालन या पाच कलमी धोरणाचे पालन करण्यावर केंद्रीय गृह सचिवांनी जोर दिला. ईशान्येकडील राज्ये आणि केंद्रशासित प्रदेशांच्या प्रशासनाने जिल्हा आणि शहर पातळीवर परिस्थितीचे कठोर परीक्षण करावे आणि ज्या भागात रुग्णसंख्येत अचानक वाढ होण्याची चिन्हे दिसतील तेथे वेळेवर सुधारात्मक उपाययोजना कराव्यात असे निर्देश देण्यात आले आहेत. ज्या जिल्ह्यांमध्ये रुग्ण पॉझिटीव्हिटी दर जास्त आहे आणि रुग्णालयात अधिक प्रमाणात रुग्ण दाखल आहेत अशा जिल्ह्यांमध्ये राज्ये आणि केंद्रशासित प्रदेशांच्या प्रशासनाने टप्प्याटप्प्यांच्या स्वरुपात निर्बंध घालण्याचा विचार करावा. या बैठकीत कोविड-योग्य वर्तणुकीच्या पालनाची कठोरपणे अंमलबजावणी करण्याचा पुनरुच्चार करण्यात आला आणि यासाठी राजकीय नेते आणि सामाजिक संस्थाना या कामात सहभागी करून घेण्याचा सल्ला देण्यात आला.
ईशान्येकडील राज्ये आणि केंद्रशासित प्रदेशांचे मुख्य सचिव, पोलीस महासंचालक, आरोग्य विभागाचे मुख्य सचिव उपस्थित होते. नीती आयोगाच्या आरोग्य विभागाचे सदस्य, राष्ट्रीय रोग नियंत्रण केंद्राचे संचालक आणि केंद्रीय गृह व्यवहार मंत्रालयाचे तसेच केंद्रीय आरोग्य आणि कुटुंब कल्याण मंत्रालयाचे वरिष्ठ अधिकारी देखील या बैठकीला उपस्थित होते.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
गृह मंत्रालय
9 कोटी शेतकऱ्यांच्या खात्यात 18,000 कोटी रुपये जमा केल्याबद्दल केंद्रीय गृहमंत्री अमित शाह यांच्याकडून पंतप्रधान नरेंद्र मोदी यांचे अभिनंदन
“शेतकऱ्यांच्या सक्षमीकरणासाठी नरेंद्र मोदी यांच्या या समर्पण आणि संकल्पाबद्दल मी त्यांचे अभिनंदन करतो”
9 कोटी शेतकऱ्यांच्या खात्यात 18,000 कोटी रुपये जमा केल्याबद्दल केंद्रीय गृहमंत्री अमित शाह यांनी पंतप्रधान नरेंद्र मोदी यांचे अभिनंदन केले आहे. गेल्या सहा वर्षात मोदी सरकारने आपला प्रत्येक निर्णय देशातील गरीब, शेतकरी आणि वंचितांना केंद्रस्थानी ठेवून घेतला आहे, ज्यामुळे त्यांना त्यांचे अधिकार मिळाले आणि त्यांच्या जीवनात सकारात्मक बदल घडले आहेत, असे अमित शाह यांनी ट्वीट करून सांगितले आहे.
पीएम किसान ही देखील अशीच एक अभूतपूर्व योजना आहे ज्याद्वारे पंतप्रधान मोदी दर वर्षी शेतकऱ्यांच्या खात्यात 6000 रुपये जमा करत असतात. अमित शाह म्हणाले की पंतप्रधान नरेंद्र मोदी यांनी आज पीएम किसानचा आणखी एक हप्ता जारी करताना 9 कोटी शेतकऱ्यांच्या खात्यात 18,000 कोटी रुपये जमा केले आहेत, ज्यांच्या मदतीने ते आपल्या शेतीविषयक गरजांची पूर्तता करू शकतील. शेतकऱ्यांच्या सक्षमीकरणासाठी मोदी यांच्या समर्पण आणि संकल्पाबद्दल मी त्यांचे अभिनंदन करतो, असे शाह यांनी सांगितले.
त्यापूर्वी आज केंद्रीय गृहमंत्र्यांनी महरौली येथे शेतकऱ्यांसोबत पंतप्रधान नरेंद्र मोदी यांनी शेतकऱ्यांना उद्देशून केलेले भाषण ऐकले. पंतप्रधान नरेंद्र मोदी यांच्या नेतृत्वाखाली केंद्र सरकार शेतकऱ्यांच्या कल्याणासाठी वचनबद्ध असल्याचे यावेळी अमित शाह यांनी सांगितले. मोदी सरकारची कृषी कल्याणविषयक सर्व धोरणे आणि कृषी सुधारणांबाबत यावेळी सर्व शेतकऱ्यांनी अतिशय उत्साहाने आणि आवेशाने आपला विश्वास व्यक्त केला.
पंतप्रधान नरेंद्र मोदी यांनी अडीच वर्षाच्या काळात सुमारे 10 कोटी शेतकऱ्यांच्या खात्यात आतापर्यंत 95,000 कोटी रुपये जमा केले आहेत.
अमित शाह यांनी 2014 पूर्वीची आणि त्यानंतरची कृषी विषयक आकडेवारीच्या तुलनात्मक अभ्यासाची माहिती देत सांगितले की 2013-14 मध्ये खाद्यान्न उत्पादन केवळ 265 दशलक्ष टन होते तर आता त्यात वाढ होऊन ते 296 दशलक्ष टन झाले आहे. 2013-14 मध्ये शेतीविषयक अर्थसंकल्पीय तरतूद केवळ 21,933 कोटी होती तर पंतप्रधान नरेंद्र मोदी यांच्या नेतृत्वाखाली आता शेतीविषयक तरतुदीत वाढ होऊन ती 1,34,399 कोटी रुपये झाली आहे.
केंद्रीय गृहमंत्र्यांनी हे देखील सांगितले की 2009-2014 दरम्यान तांदूळ आणि गहू यांच्या खरेदीसाठी केवळ 3,74,000 कोटी रुपये खर्च होत होते तर 2014-2019 च्या दरम्यान 8,22,000 कोटी रुपयांची तांदूळ आणि गहू खरेदी झाली आहे. याशिवाय मोदी सरकारने मृदा आरोग्य पत्रिका, नीम कोटेड युरिया सारखे काही उपक्रम सुरू करण्यात पुढाकार घेतला ज्याचा फायदा देशभरातील शेतकऱ्यांना झाला. सुमारे 1000 बाजारांना ऑनलाईन जोडून देशभरातील शेतकऱ्यांना जास्त भाव मिळेल यासाठी प्रयत्न केले. पंतप्रधान पीक विमा योजनेचा फायदा देशातील साडेसहा कोटीपेक्षा जास्त शेतकऱ्यांना झाला. सुमारे 10,000 कृषी उत्पादक संघटना स्थापन करण्यात आल्या.
M.Chopade/S.Patil/P.Kor
पंतप्रधान कार्यालय
पंतप्रधानांनी नुआखाई निमित्त जनतेला दिल्या शुभेच्छा
नवी दिल्ली, 20 सप्टेंबर 2023
पंतप्रधानांनी नुआखाई निमित्त जनतेला शुभेच्छा दिल्या आहेत.
पंतप्रधानांनी ‘एक्स’ या समाज माध्यमावरील आपल्या संदेशात म्हटले आहे:
“नुआखाई निमित्त शुभेच्छा, आपल्या शेतकरी बांधवांच्या परिश्रमांची प्रशंसा करण्याचा हा दिवस. आपल्या सर्वांना आनंद आणि स्वास्थ्य लाभावे, अशी प्रार्थना करतो. नुआखाई जुहार!”S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
‘मिलाद-उन-नबी’च्या पूर्वसंध्येला उपराष्ट्रपती व्यंकय्या नायडू यांनी सर्वांना दिल्या शुभेच्छा
‘मिलाद-उन-नबी’च्या पूर्वसंध्येला उपराष्ट्रपती व्यंकय्या नायडू यांनी देशाला शुभेच्छा दिल्या आहेत. कोविड- 19 महामारीचा उद्रेक लक्षात घेवून मिलाद-उन-नबी सण साजरा करताना सर्वांनी आरोग्य आणि स्वच्छता राखण्यासाठी सामाजिक अंतराच्या आणि स्वच्छतेच्या नियमांचे काटेकोर पालन करावे, असे आवाहन उपराष्ट्रपतींनी केले आहे.
उपराष्ट्रपतींच्या शुभेच्छा संदेशाचा तपशील पुढील प्रमाणे आहे -
‘‘पैगंबर मोहम्मद यांचा जन्मदिन म्हणून ‘मिलाद-उन-नबी’साजरा केला जातो. या पवित्र प्रसंगानिमित्त मी आपल्या देशातल्या जनतेचे हार्दिक अभिवादन करतो आणि शुभेच्छा देतो.
पैगंबर मोहम्मद यांनी मानवता, करूणा आणि वैश्विक बंधुत्वाचा नीतिमार्ग दाखवला आहे. मिलाद-उन-नबीनिमित्त परिवार आणि स्नेहींनी एकत्र येवून प्रार्थना करण्यात येते. परंतु यावर्षी कोविड-19 महामारीमुळे, माझे सर्व नागरिकांना आणि सहका-यांना आवाहन आहे की, सर्वांनी आरोग्य आणि स्वच्छता यांच्या नियमांचे काटेकोरपणे पालन करीत मिलाद-उन-नबी सण साजरा करावा.
त्यांनी दिलेला शाश्वत संदेश समाजामध्ये शांतता आणि एकोपा निर्माण करण्यासाठी आपल्याला मार्गदर्शन करेल.’’
संरक्षण मंत्रालय
भारतीय हवाई दल कमांडर्स परिषद एप्रिल 2021
संरक्षण मंत्री राजनाथ सिंह यांनी आज भारतीय हवाई दलाच्या मुख्यालयात द्वैवार्षिक कमांडर्स परिषदेला  संबोधित केले.
या परिषदे दरम्यान हवाई दलाचे मार्शल अर्जन सिंग यांची जयंती देखील साजरी केली जात आहे याबद्दल संरक्षण मंत्र्यांनी आपल्या भाषणात आनंद व्यक्त केला. पूर्व लडाखमधील अचानक उद्भवलेल्या घडामोडींना वेळेवर आणि योग्य प्रतिसाद दिल्याबद्दल संरक्षण मंत्र्यांनी भारतीय हवाई दलाचे अभिनंदन केले. भविष्यातील धोके लक्षात घेऊन त्यांचा सामना करण्यासाठी क्षमता वाढविण्यासाठी दीर्घकालीन योजना आणि रणनीती तयार करण्याचा सल्ला त्यांनी यावेळी दिला.
सध्या सुरू असलेल्या कोविड-19 साथीच्या संक्रमणाविषयी बोलताना संरक्षण मंत्र्यांनी इतर सरकारी संस्थांना त्यांच्या कामात मदत करण्यासाठी भारतीय हवाई दलाने निभावलेल्या भूमिकेचे कौतुक केले. बदलत्या आंतरराष्ट्रीय भौगोलिक राजकारणाचा संदर्भ देताना त्यांनी असे नमूद केले की अलिकडच्या काळात ट्रान्स-अटलांटिक पासून ते ट्रान्स-पॅसिफिककडे लक्ष केंद्रीत करण्याकडे असलेले वैचारिक बदल अधिक स्पष्ट झाले आहेत. युद्धाचे परिमाण आता बदलत असून प्रगत तंत्रज्ञान, असमित क्षमता आणि माहिती-वर्चस्व यांचा समावेश यात होत आहे आणि भविष्यातील आयएएफच्या तयारीत या बाबींचा समावेश असणे फार महत्वाचे आहे.
पंतप्रधानांच्या ‘आत्मनिर्भरतेच्या’ च्या दृष्टीकोनाचा पुनरुच्चार करताना संरक्षण मंत्र्यांनी संरक्षण क्षेत्रात पायाभूत सुविधांमध्ये आत्मनिर्भरतेला प्रोत्साहन देण्याच्या गरजेवर भर दिला. एलसीएसाठी आयएएफने दिलेल्या आदेशामुळे देशांतर्गत संरक्षण उद्योगात भरीव वाढ होईल आणि स्वदेशीकरणाच्या दृष्टीकोनातून यात अमुलाग्र बदल घडून येतील. स्वदेशी संरक्षण उत्पादन आणि विमान देखभाल क्षेत्रात यापेक्षाही अधिक सकारात्मक परिणाम प्राप्त करण्यासाठी त्यांनी कमांडर्सना प्रयत्न सुरू ठेवण्याचे आवाहन केले. ते म्हणाले की राष्ट्रीय सुरक्षा आणि आर्थिक विकास या राष्ट्रीय धोरणाच्या पूरक बाबी आहेत. स्वदेशी उद्योगासाठी आयएएफने सहाय्य केल्यामुळे या क्षेत्रात एमएसएमईंचा विकास होईल ज्यामुळे एकाच वेळी देश स्वावलंबी होईल आणि देशाचा सामाजिक-आर्थिक विकास देखील होईल.
कमांडर्स परिषद 16 एप्रिल 2021 रोजी संपन्न होईल.
दूरसंचार आणि माहिती तंत्रज्ञान मंत्रालय
सर्व टपाल कर्मचाऱ्यांना रु दहा लाख भरपाई देणार
नवी दिल्ली, 18 एप्रिल 2020
टपालखात्याचे काम हे अत्यावश्यक सेवेत गणले जाते. 15 एप्रिल 2020 ला निर्देशित केलेल्या MHA OM No. 40-3/2020-DM-I  च्या para -11  नुसार,सर्व टपाल सेवांचा उल्लेख आहे.
कोविड-19 च्या संदर्भातील परिस्थिती लक्षात घेऊन, टपाल कर्मचारी ड्युटीवर असताना या आजाराला बळी पडल्यास 10 लाखाची भरपाई देण्याचे ठरवण्यात आले आहे. ग्रामीण डाक सेवकांसह सर्व टपाल कर्मचाऱ्यांना हे लागू असेल. या संबधीचे निर्देश लगेचच अंमलात येतील आणि ते COVID-19 चे हे संकट ओसरेपर्यंत लागू असतील.
ग्रामीण डाक सेवकांसह सर्वच टपाल कर्मचारी ग्राहकांना टपालाशिवाय विविध सेवा पोहचवण्यात मोलाची भूमिका बजाव आहेत. यात पोस्टल बचत खाते , पोस्टल जीवन विमा, कोणालाही कोणत्याही बँकेतून पैसे काढण्याची आधारकार्ड आधारित पैसे काढण्याची सुविधा  या सारख्या अनेक सेवांचा समावेश आहे. याशिवाय टपालखाते स्थानिक प्रशासन आणि पोलिस अधिकाऱ्यांच्या योग्य परवानगीने COVID-19 संच, खाद्यपदार्थाची पाकिटे, आणि औषधे देशाच्या विविध भागात पोचवतात. अश्या प्रकारे टपाल कर्मचारी आपल्या दैनंदिन विभागीय कार्याप्रमाणेच, कोविड-19च्या या संकटकाळात सामाजिक कार्यातही सहभागी होत आहे.
B.Gokhale/V.Sahjrao/P.Malandkar
(
सांस्कृतिक मंत्रालय
केदारनाथ इथे पंतप्रधानांच्या हस्ते शिलान्यास आणि विविध विकास प्रकल्प राष्ट्राला समर्पित
पंतप्रधानांच्या हस्ते श्री आदि शंकराचार्य समाधीचे उद्घाटन आणि श्री आदि शंकराचार्यांच्या पुतळ्याचे अनावरण
आदि शंकराचार्यांनी दिलेली अद्वैताची प्रमुख शिकवण सर्वसमावेशकता, समानता, ज्ञानाची जिज्ञासा तसेच वादविवाद, चर्चा आणि विचारविनिमयासाठी खुले वातावरण यांना प्रोत्साहन देतेः जी किशन रेड्डी
सांस्कृतिक आणि पर्यटन मंत्री जी किशन रेड्डी यांचा केरळातील कलादि येथील विशेष कार्यक्रमात सहभाग
पंतप्रधान श्री नरेंद्र मोदी यांच्या हस्ते केदारनाथ इथे शिलान्यास आणि विविध विकास प्रकल्प राष्ट्राला समर्पित करण्यात आले. त्यांनी श्री आदि शंकराचार्य यांच्या समाधीचे उद्घाटन केले आणि श्री आदि शंकराचार्य यांच्या अनावरण केले. तसेच कार्यान्वित आणि सुरु असलेल्या पायाभूत सुविधांच्या कामांचा आढावा घेत पाहणी केली. पंतप्रधानांनी केदारनाथ मंदिरातही पूजा केली. केदारनाथ धाम इथल्या कार्यक्रमासह देशभरातील बारा ज्योतिर्लिंग आणि चारधाम तसेच अनेक श्रद्धास्थानांवर प्रार्थना आणि उत्सव साजरा करण्यात आला, हे सर्व कार्यक्रम केदारनाथ धाम येथील मुख्य कार्यक्रमाशी जोडले होते.
सांस्कृतिक पर्यटन आणि ईशान्य प्रदेश विकास मंत्री जी किशन रेड्डी यांनी आज केरळातील कलादी येथील आदि शंकराचार्य मंदिराला भेट दिली आणि केदारनाथ येथे पंतप्रधानांच्या हस्ते होत असलेल्या आदि शंकराचार्य पुतळ्याच्या अनावरण सोहळ्याला दूरदृश्य प्रणालीच्या माध्यमातून उपस्थित राहिले.
कलादी हे आदि शंकराचार्य यांचे जन्मस्थळ आहे.
पंतप्रधानांच्या हस्ते विविध प्रकल्पांचे उद्घाटन झाल्यानंतर केंद्रीय मंत्र्यांनी आधी कलादी येथील जनसमुदायाला संबोधित केले आणि आदि शंकराचार्य यांच्या कार्याबद्दल आपले विचार व्यक्त केले.
आदि शंकराचार्यांनी दिलेली अद्वैताची मूळ शिकवण सर्वसमावेशकता, समानता, ज्ञानाची जिज्ञासा तसेच वादविवाद, चर्चा आणि विचारविनिमयासाठी खुले वातावरण यांना प्रोत्साहन देते, असे केंद्रीय मंत्र्यांनी नमूद केले. संध्याकाळी केंद्रीय मंत्री सांस्कृतिक कार्यक्रमात सहभागी झाले आणि कलादी येथील श्री शंकराचार्य संस्कृत विद्यापीठातील संगीत विभागाच्या विद्यार्थ्यांनी सादर केलेल्या आदि शंकराचार्यांच्या अनेक लोकप्रिय रचनांच्या पठण कार्यक्रमातही भाग घेतला.
हा कार्यक्रम एकाच वेळी अकरा ज्योतिर्लिंगे चार ज्योतिषपीठे आणि बद्रीनाथ, द्वारका, पुरी आणि रामेश्वरम अशा चार धामांमध्ये आयोजित केला होता. सकाळी होणाऱ्या पारंपारिक आरतीनंतर वेदांचे पठण असा हा कार्यक्रम होता. ज्योतिर्लिंगे किवा ज्योतिषपीठांच्या आवारात किंवा आजूबाजूच्या परिसरात या कार्यक्रमाचे आयोजन केले होते.
सविस्तर बातमीसाठी येथे क्लिक करा.
रेल्वे मंत्रालय
आरपीएफ अर्थात रेल्वे सुरक्षा दलामध्ये कॉन्स्टेबल अर्थात शिपाई किंवा हवालदार या पदाच्या 9000 नियुक्त्या करण्याबाबत प्रसारमाध्यमांमध्ये आलेल्या बातमीचे खंडन
आरपीएफ अर्थात रेल्वे सुरक्षा दलामध्ये कॉन्स्टेबल अर्थात शिपाई किंवा हवालदार या पदाच्या 9000 नियुक्त्या करण्याबाबत प्रसारमाध्यमांमध्ये एक खोटा संदेश पसरवला जात आहे. याच पार्श्वभूमीवर रेल्वे मंत्रालयाने स्पष्टीकरण दिले आहे की,अशा प्रकारची कोणतीही अधिसूचना रेल्वे सुरक्षा दलाने किंवा रेल्वे मंत्रालयाने आपल्या संकेतस्थळावर जारी केली नाही किंवा कोणत्याही मुद्रित अथवा इलेक्ट्रॉनिक माध्यमांवर जाहीर केली नाही.
पंतप्रधान कार्यालय
सुखोई 30 MKI लढाऊ विमानात राष्ट्रपतींच्या उड्डाणाचे पंतप्रधानांनी केले कौतुक
पंतप्रधान नरेंद्र मोदी यांनी आसाममधील तेजपूर येथील भारतीय हवाई दलाच्या तळावरून सुखोई 30 MKI लढाऊ विमानातून ऐतिहासिक उड्डाण केल्याबद्दल राष्ट्रपती द्रौपदी मुर्मू यांचे कौतुक केले आहे.
भारताच्या राष्ट्रपतींच्या ट्विटला प्रतिसाद देताना पंतप्रधान म्हणाले;
"या उड्डाणाने प्रत्येक भारतीयाला प्रेरणा दिली आहे! राष्ट्रपतींनी वेळोवेळी असाधारण नेतृत्वाचे प्रदर्शन केले आहे."
आयुष मंत्रालय
आयुष मंत्रालयाने पंतप्रधान योग पुरस्कार 2023 साठी अर्ज/नामांकने मागवली आहेत
आयुष मंत्रालयाने पंतप्रधान योग पुरस्कार 2023 साठी अर्ज/नामांकने मागवली आहेत
आयुष मंत्रालयाने पंतप्रधान योग पुरस्कार 2023 साठी अर्ज/नामांकने मागवली आहेत. राष्ट्रीय आणि आंतरराष्ट्रीय पातळीवर योग या विषयी विकास आणि प्रोत्साहनासाठी दिलेल्या उल्लेखनीय योगदानाकरता हे पुरस्कार दिले जातात. दोन राष्ट्रीय पुरस्कार भारतीय संस्थांना आणि दोन आंतरराष्ट्रीय पुरस्कार भारतीय/विदेशी संस्थांना दिले जातील. नवव्या आंतरराष्ट्रीय योग दिनी  विजेत्यांची घोषणा केली जाईल.
वर्ष 2023 च्या पुरस्कारासाठी अर्ज/नामांकने प्रक्रिया सध्या मायजीओव्ही  मंचावर  सुरु केली आहे. आयुष मंत्रालयाच्या संकेतस्थळ आणि राष्ट्रीय पुरस्कार पोर्टलवर देखील याची लिंक उपलब्ध असेल. या वर्षीच्या पुरस्कारांसाठी अर्ज/नामांकने प्रक्रिया 31 मार्च 2023 पर्यंत खुली असेल.
निवड प्रक्रिया दोन स्तरावर होणार आहे. छाननी समिती आणि मूल्यांकन समिती  या दोन समित्या यासाठी आयुष मंत्रालयाद्वारे स्थापन केल्या जातील. मूल्यमापन समितीचे  अध्यक्ष कॅबिनेट सचिव असतील आणि त्यात पंतप्रधानांचे सल्लागार, परराष्ट्र सचिव, आयुष मंत्रालयाचे सचिव आणि इतर सदस्यांचा समावेश असेल. पुरस्कार विजेत्यांच्या नावाला अंतिम रूप देण्यासाठी निवड आणि मूल्यमापनाचे निकष ते ठरवतील.
यावर्षीचा आंतरराष्ट्रीय योग दिन जागतिक स्तरावर मोठ्या प्रमाणावर जनसमुदायाचा सहभाग सुनिश्चित करून साजरा करण्याची योजना आयुष मंत्रालय आखत आहे. मंत्रालय डब्ल्यूएचओ माययोग अॅप, नमस्ते अॅप, वाय-ब्रेक अॅप्लिकेशन आणि विविध लोककेंद्रित उपक्रम तसेच कार्यक्रमांच्या सहाय्याने योग लाभांबद्दल मंत्रालय प्रचार करेल. आंतरराष्ट्रीय योग दिन प्रतिज्ञा, मतदान/सर्वेक्षण, आंतरराष्ट्रीय योग दिन गीत , आंतरराष्ट्रीय योग दिन प्रश्नमंजुषा आणि "योग माय प्राइड" छायाचित्र स्पर्धा इत्यादी सारखे विविध उपक्रम मायजीओव्ही मंचावर सुरू करण्याचे प्रस्तावित आहे.
पेट्रोलियम आणि नैसर्गिक वायू मंत्रालय
धर्मेंद्र प्रधान यांनी व्हिडिओ कॉन्फरन्सच्या माध्यमातून 1000हून अधिक एलपीजी वितरकांशी साधला संवाद; मोफत उज्ज्वला रिफिल जास्तीत जास्त लोकांपर्यंत पोहचवायला सांगितले
नवी दिल्ली, 22 एप्रिल 2020
पेट्रोलियम आणि नैसर्गिक वायू आणि पोलाद मंत्री धर्मेंद्र प्रधान यांनी मंगळवारी संध्याकाळी व्हिडिओ कॉन्फरन्सिंगद्वारे देशभरातील 1000 हून अधिक एलपीजी वितरकांशी संवाद साधला.
लॉकडाऊन दरम्यान एलपीजी सिलिंडर्सची घरापर्यंत सेवा सुनिश्चित करण्यात त्यांनी बजावलेल्या उत्तम कामाची त्यांनी प्रशंसा केली. गरीबांना कोविड-19 विरुद्ध लढ्यात मदत करण्यासाठी जाहीर करण्यात आलेल्या पंतप्रधान गरीब कल्याण योजनेंतर्गत  लाभार्थ्यांपर्यंत तीन मोफत एलपीजी सिलिंडर्स लवकरात लवकर पोहचवण्याचे आवाहन त्यांनी वितरकांना केले.
कोरोना विषाणूचा प्रसार रोखण्यासाठी आणि सिलिंडर पोहचवणाऱ्यांची तसेच ग्राहकांची सुरक्षा सुनिश्चित करण्यासाठी एलपीजी सिलिंडर्सच्या स्वच्छतेसह सर्व आवश्यक खबरदारी घेतल्याबद्दल प्रधान यांनी त्यांचे कौतुक केले. त्यांनी वितरकांना ग्राहकांपर्यंत सेवा पोहचवण्यासाठी डिलीव्हरी बॉय कायम ठेवण्यास सांगितले आणि त्यांच्यामार्फत ग्राहकांना साथीच्या रोगावर मात करण्यासाठी मास्क वापरण्याचे महत्त्व,आरोग्यसेतू अॅप, हात वारंवार धुणे आणि शारीरिक अंतर याबाबत जागरूकता निर्माण करायला सांगितले. ते पुढे म्हणाले की, आघाडीवर लढणारे योद्धे म्हणजेच डिलिव्हरी बॉईज ग्राहकांमध्ये या उपयुक्त माहितीचा प्रसार करण्यात प्रभावी ठरले आहेत. त्यांनी वितरकांना कामाच्या ठिकाणी संसर्गाचा धोका कमी करण्यासाठी शारीरिक अंतर,स्वच्छता यासारख्या मानक परिचालन प्रोटोकॉलचे पालन करत हे चांगले कार्य सुरु ठेवण्याचे आवाहन केले. तसेच, त्यांनी एलपीजी योद्धयांप्रती सहानुभूती बाळगण्याचे आणि त्यांची सर्वतोपरी काळजी घेण्याचे आवाहन केले.
U.Ujgare/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
श्रीला भक्तिवेदांत स्वामी प्रभुपाद जी यांच्या 125 व्या जयंतीनिमित्त पंतप्रधान 1 सप्टेंबर रोजी एक विशेष स्मृती नाणे जारी करणार
नवी दिल्ली, 31 ऑगस्ट 2021
पंतप्रधान नरेंद्र मोदी श्रीला भक्तिवेदांत स्वामी प्रभुपाद जी यांच्या 125 व्या जयंतीनिमित्त 1 सप्टेंबर रोजी सायंकाळी 4:30 वाजता 125 रुपयांचे एक विशेष स्मृती नाणे जारी करतील आणि उपस्थितांना संबोधित करतील.
श्रीला भक्तिवेदांत स्वामी प्रभुपाद जी यांच्याबद्दल
स्वामीजींनी कृष्णाबाबत जागरूकतेसाठी आंतरराष्ट्रीय संस्था  ची स्थापना केली जी "हरे कृष्ण चळवळ" म्हणून देखील ओळखली जाते. इस्कॉनने श्रीमद्भगवद्गीता आणि इतर वैदिक साहित्याचे 89 भाषांमध्ये भाषांतर केले आहे, जे जगभरातील वैदिक साहित्याच्या प्रसारामध्ये एक प्रमुख भूमिका बजावत आहे.
स्वामीजींनी शंभरहून अधिक मंदिरांची स्थापना केली आणि जगाला भक्ती योगाचा मार्ग शिकवणारी अनेक पुस्तके लिहिली.
या कार्यक्रमाला केंद्रीय सांस्कृतिक मंत्री उपस्थित राहणार आहेत.
Jaydev PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी दिल्या पायदळ दिनानिमित्त शुभेच्छा
नवी दिल्ली, 27 ऑक्टोबर 2020
पंतप्रधान नरेन्द्र मोदी यांनी आज पायदळ दिनानिमित्त शुभेच्छा दिल्या.
पंतप्रधान म्हणाले, “पायदळ दिनाच्या या विशेष प्रसंगी पायदळ सेनेच्या सर्व सैनिकांना शुभेच्छा. आपल्या राष्ट्राच्या रक्षणासाठी पायदळाने बजावलेल्या कामगिरीचा भारताला अभिमान आहे. त्यांच्या शौर्यांने सर्वांना प्रेरणा मिळत राहो.”B.Gokhale/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
ऑपरेशन वर्षा 21: महाराष्ट्रात पूरग्रस्त भागात मदत कार्यासाठी वैद्यकीय पथकासह लष्कराची तुकडी तैनात
अतिवृष्टी आणि त्यामुळे विविध नद्यांची वाढलेली पातळी यामुळे अनेक राज्यांतील बर्याच भागांमध्ये पुराचा परिणाम होण्याची शक्यता आहे. सध्या महाराष्ट्रातील रत्नागिरी, रायगड, पुणे, सातारा आणि कोल्हापूर आणि सांगली या जिल्ह्यांचा पुराचा तडाखा बसला आहे. नागरी प्रशासनाच्या विनंतीनुसार भारतीय लष्कराने पूरग्रस्त भागांमध्ये स्थानिक प्रशासनास मदत करण्यासाठी मदत आणि बचाव पथके तैनात केली आहेत.
औंध लष्करी तळ आणि पुण्यातील बॉम्बे इंजिनिअर समूहाची एकूण 15 मदत आणि बचाव पथके रत्नागिरी, कोल्हापूर आणि सांगलीच्या पूरग्रस्त भागात रात्री तैनात करण्यात आली होती. ही पथके परिस्थिती पूर्वपदावर येईपर्यंत पाण्याखाली गेलेल्या भागात अडकलेल्याची सुटका करण्यात नागरी प्रशासनाला मदत करणार आहेत. दक्षिणी कमांडचे जीओसी-इन-सी लेफ्टनंट जनरल जेएस नैन यांनी सांगितले की भारतीय लष्कर या संकटाच्या काळात लोकांच्या पाठीशी आहे आणि सैन्याकडून सर्व मदत पुरवली जाईल. पूरग्रस्त भागातून हलविण्यात येणाऱ्या स्थानिकांना आवश्यक ते प्राथमिक उपचार आणि औषधे पुरविण्यासाठी मदत पथकांमध्ये अभियंते आणि लष्करातील वैद्यकीय पथकाचा समावेश आहे.